Saichent tuit present e avenir que Henri dit Sejorné de Valencay e Perronnelle sa feme
establi en droit en la court monsegnor de Saint Aignien en Berri ont requeneu que il por
amor de Deu e por le salu de lor ames e por avoir emprés lor deces lor anniversaire a touz
jorz mes en l’eglise Notre Dame de l’abaie de Barzelle de l’ordre de Cisteaux avoient doné e
otroié e quité jadis c’est a savoir en l’an M CC sexante e quatorze ou mois de janvier a rele
gious homes l’abé e le couvent de la devant dite abaie de Barzelle e a lor successors en
pure e perpetuel almone toute la deme o les apartenances que le devant dit Henri avoit acha
tee de Renaut de La Praelle damoiseau laquelx deme est apelée la deme de La Chavetree
en la parroiche de Valençay, a avoir, a tenir, a posseoir, e a espleitier, aux devant diz relegios
e a lor successors perpetuelment e en pais. E ont promis li devant dit Henri e Perronnelle que
il cest dom e cest otroi ne repaleront ne encontre ne vendront ne n’essairont a venir
par aux ne par autres ne riens ne demanderont ne ne reclameront en la devant dit deme
ne ès apartenances a nul tens mes por nul droit ne por nulle raison. E quant ai ce sugre e
tenir bien e fermement sanz venir encontre il obligent e lient aux e lor heirs e cels qui
auront cause d’aux. E ont renoncié en icest fait li devant dit Henri et Perronelle a toute
aide e a tout benefice de droit escrit e non escrit, a touz privileges donez e a doner, a touz usaiges
e establissemenz de pais e de ville fais e a faire e a toutes manieres de excepcions dilatoires
e perhemptoires. Ce fut acordé e jiugié en la devant dite court sauf le droit au devant
dit segnor e fut saelé do seaul de la prevosté do devant dit Saint Aignien, la veylle de
la Tyephene, en l’an de grace mil deux cenz sexante e dix e nuef. Guillemus presbiter.


